b'\n_START_ARTICLE_\nPromdi\n_START_PARAGRAPH_\nAng promdi ay isang salitang balbal na Tagalog na nangangahulugang probinsyano o isang taong nagmula sa isang lalawigan ng Pilipinas. Hango ang salita mula sa pariralang Ingles na "from the province" (mula sa lalawigan). Kadalasang mapanira ang katawagang ito dahil pinantutukoy ito sa mga taong hindi nakakaunawa ng o walang balak makaunawa sa pamumuhay sa lungsod.\n_START_SECTION_\nSa kulturang popular\n_START_PARAGRAPH_\nMay awiting pinamagatang "Promdi" ng Pilipinong mang-aawit na si Regine Velasquez sa album niyang The Platinum Album na tumutukoy sa salitang balbal na ito.'